ตอนนี้มีอาการดังนี้ครับ เป็นๆหายๆครับ(ช่วงตื่นเช้าใหม่ๆ) แน่นอก บางครั้งหายใจไม่อิ่ม เวลาพูดบางครั้งรู้สึกหอบ แต่ออดกำลังกายยังโอเคครับ ก่อนนี้ไปหามีอาการคออักเสบแดง คัดจมูกแต่ไม่มีน้ำมูก เกือบเดือนแล้วครับ และไม่มีไข้ครับเป็นอาทิตย์แล้ว(ก่อนนี้มีอ่อนๆเป็นๆหายๆช่วงสั้นๆแป๊ปๆ)...อีกประเด็นคล้ายๆจะเป็นกรดไหลย้อนหรืออาการไม่ย่อยร่วมด้วยครับ และค่อนข้างกังวลครับเรื่องโควิด ไม่รู้เครียด กังวลไปโดยไม่รู้ตัวรึป่าว...ไม่มีประวัติเสี่ยงครับ รบกวนคุณด้วยครับ ขอบครับ
สวัสดีครับอาการของโรคโควิด 19 นั้นประกอบด้วยอาการไข้สูง ไอ หายใจหอบ ซึ่งหากมีอาการหอบในโรคนี้ คงจะเป็นตลอด ไม่ได้เป็นๆหายๆอย่างในกรณีนี้ ดังนั้น หากไม่มีไข้และยังออกกำลังกายได้อยู่ ก็ยังไม่เข้าข่ายโรคนี้นะครับอย่างไรก็ดี อาการแน่นหน้าอก หายใจไม่สะดวกเรื้อรัง อาจเกิดจากอาการหัวใจขาดเลือด โรคกรดไหลย้อน หัวใจเต้นผิดจังหวะ หอบหืด เป็นต้นครับ เบื้องต้น ขอให้หลีกเลี่ยงกิจกรรมที่ทำให้เกิดอาการแน่นหน้าอก และไม่ออกกำลังกายหักโหมเกินไป หลีกเลี่ยงชา กาแฟ น้ำอัดลม เหล้า ที่อาจทำให้กรดไหลย้อนเพิ่มขึ้นได้ และพักผ่อนให้เพียงพอครับดังนั้น กล่าวโดยสรุป ไม่น่าจะเป็นโควิด 19 ครับ แต่หากยังมีอาการแน่นหน้าอก หรือ หายใจไม่สะดวก เกิดขึ้นอีก ก็ควรพบแพทย์ด้านอายุรกรรมเพื่อตรวจหัวใจและปอดดูอีกครั้งหนึ่งครับ